CELEX: C2006/096/06
Language: sl
Date: 2006-04-22 00:00:00
Title: Zadeva C-59/06 P: Pritožba Luigija Marcuccia zoper sodbo Sodišča prve stopnje Evropskih skupnosti (peti senat) z dne  24. novembra 2005  v zadevi Luigi Marcuccio proti Komisiji Evropskih skupnosti, T-236/02, vložena  3. februarja 2006

22.4.2006   
            
            
               SL
            
            
               Uradni list Evropske unije
            
            
               C 96/4
            
         Pritožba Luigija Marcuccia zoper sodbo Sodišča prve stopnje Evropskih skupnosti (peti senat) z dne 24. novembra 2005 v zadevi Luigi Marcuccio proti Komisiji Evropskih skupnosti, T-236/02, vložena 3. februarja 2006
   (Zadeva C-59/06 P)
   (2006/C 96/06)
   Jezik postopka: italijanščina
   Luigi Marcuccio, ki ga zastopa L. Garofalo, avvocato, je 3. februarja 2006 na Sodišču Evropskih skupnosti vložil pritožbo zoper sodbo Sodišča prve stopnje Evropskih skupnosti (peti senat) z dne 24. novembra 2005 v zadevi Luigi Marcuccio proti Komisiji Evropskih skupnosti, T-236/02.
   Pritožnik Sodišču predlaga, naj:
   izpodbijano sodbo razveljavi in ugodi predlogom tožeče stranke.
   Pritožbeni razlogi in bistvene trditve
   Tožeča stranka zatrjuje, da so v sodbi Sodišča prve stopnje podane naslednje napake:
   
               1.
            
            
               izkrivljanje in napačna presoja dejanskega stanja in trditev tožeče stranke v njenih pisanjih, iz česar sledi tudi vsebinska netočnost ugotovitev Sodišča prve stopnje;
            
         
               2.
            
            
               neodločitev o več bistvenih točkah obravnavane zadeve;
            
         
               3.
            
            
               bistvene kršitve postopka, ki nepopravljivo škodijo interesom tožeče stranke;
            
         
               4.
            
            
               absolutno pomanjkanje obrazložitve v več odločilnih točkah obravnavane zadeve zaradi, med drugim, neizvedbe poizvedb in dejstva, da so tako primarni kot izvedeni razlogi v obrazložitvi nejasni, protislovni, nezadostni, neutemeljeni, tavtološki, samovoljni, samoumevni in nelogični;
            
         
               5.
            
            
               napačna in zmotna razlaga in uporaba člena 26(2) Kadrovskih predpisov za uradnike Evropskih skupnosti;
            
         
               6.
            
            
               napačna in zmotna razlaga in uporaba pojma pravice do obrambe ter neutemeljeno in nelogično neupoštevanje zadevne sodne prakse;
            
         
               7.
            
            
               napačna in zmotna razlaga in uporaba pojma obrazložitve ter neutemeljeno in nelogično neupoštevanje zadevne sodne prakse;
            
         
               8.
            
            
               napačna in zmotna razlaga in uporaba pojma protislovne obrazložitve;
            
         
               9.
            
            
               napačna in zmotna razlaga in uporaba pojma izpodbojnosti pripravljalnega akta;
            
         
               10.
            
            
               napačna in zmotna razlaga in uporaba pojma mnenje;
            
         
               11.
            
            
               napačna in zmotna razlaga in uporaba pojma spremembe že izdane odločbe.